Im 20. Joahundat haum de Landla in Simbiagn a turbulente Gschicht midealebt. Nochn End fu da Habsbuaga-Monachi 1918 is Simbiagn an Rumenien kema. In de im Aunschlus aufbrechadn Konflikte zwischn de faschidanen Foiksgrupn in Simbiagn, nemli Rumenen, Ungarn, Szekler, Saxn, Judn und Roma, san a de Landla tailwais mid aini zong woan. Im Zwoatn Wödkriag woan fü Landla in da rumenischn Armee, de zeascht auf da Seitn fum Dritn Reich geng d Sowjetunion kempft hod und ob 1944, wia de Rode Armee si bis Rumenien duachkempft hod, geng de Deitschn kempft hod.